Muḥya yextar tazuri, yedder d anazur. Yemmut yeqqim yisem-is yeqqen ɣer umezgun aqbayli. Muḥya isem-is aḥeqqani Muḥend Ɛebdella, d amaru, d amedyaz illul ass n 01-111950 deg iεeẓẓugen, laṣel-is n At Ṛbah taɣiwant n ibudraren, lεerc n At Wasif. Tunag twacult-is ɣer iεeẓẓugen uqbel ad d-ilal. Deg useggas n 1968 yewwi-d akayad n BAC gar yimezwura, dɣa yekcem ɣer tesdawit n Lezzayer anda i d-yewwi agerdas n lisans di tusnakt deg useggas n 1972. Deg 1969, imi d- tettwahegga tfaska n tmura tibeṛṛaniyin, inelmaden n tejmaεt n yidles amaziɣ εerden-t-id ɣer usarag i d-ihegga Mulud Mεemmri ɣef udlis i yexdem ɣef « Ssi Muḥ u mḥend». Muḥya yexdem yiwen n usefru i wumi i yessema « ayen bɣiɣ ».